เรื่องร้องเรียน: ช่วยมาทำลูกระนาดทีครับ เพราะรถขับกันเร็วมาก เนื่องจากทางหมู่บ้านได้ทำถนนใหม่ซึ่งเป็นถนนที่ยกให้กรุงเทพมหานครดูแล จึงอยากขอให้ทางสำนักงานเขตบางแคมาจัดทำลูกระนาดเพื่อลดการเกิดอุบัติเหตุ เนื่องจากมีประชาชน ทั้งผู้สูงอายุและเด็กข้ามถนนบ่อย ขอบคุณครับ
การดำเนินการของเจ้าหน้าที่: ฝ่ายโยธา สำนักงานเขตบางแค ขอเรียนว่าถนนดังกล่าวมีความกว้างเกิน 7 เมตร ไม่อยู่ในหลักเกณฑ์ที่จะสามารถดำเนินการได้ (ตามสำเนาเอกสารแนบ) ซึ่งหากท่านมีความประสงค์จะทำจริง ขอให้รวบรวมสำเนาบัตรประชาชนและคำขอ เพื่อแจ้งความประสงค์มาที่สำนักงานเขต เพื่อสำนักงานเขตจะได้ทำประชาพิจารณ์ และแจ้งสำนักการจราจรและขนส่งทราบเพื่อพิจารณาดำเนินการต่อไป ต้องการทราบข้อมูลเพิ่มเติมกรุณาติดต่อคุณชูชาติโทร. 02 454 5985 ขออภัยในความไม่สะดวกมา ณ ที่นี้ จึงขออนุญาตปิดเรื่อง
ความเห็นของผู้แจ้ง: งั้นก็รอเกิดอุบัติเหตุก่อนก็ได้ครับแล้วค่อยมาทำ ขอบคุณมากครับ
พื้นที่: แขวงหลักสอง เขตบางแค กรุงเทพมหานคร